Diari Oficial de la Generalitat Valenciana


Sumari del DOGV 2743, del 08-05-1996 (1996/838138)

RESOLUCIÓ de 12 de març de 1996, de la Direcció General d'Ordenació i Innovació Educativa i Política Lingüística, per la qual s'estableix el procediment per a l'autorització i es dicten instruccions per al funcionament dels programes de diversificació curricular en els centres d'Educació Secundària Obligatòria durant el curs 1996/97.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2743

Data del DOGV
:   08-05-1996

Secció del DOGV
:   ALTRES DISPOSICIONS

Número del document
:   1996/838138


Data del document
:   12-03-1996

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Anàlisi jurídica

RESOLUCIó de 12 de març de 1996, de la Direcció General d'Ordenació i Innovació Educativa i Política Lingüística, per la qual s'estableix el procediment per a l'autorització i es dicten instruccions per al funcionament dels programes de diversificació curricular en els centres d'Educació Secundària Obligatòria durant el curs 1996/97.   
L'Ordre de 22 d'abril de 1994 (DOGV del 25 de maig) regula els programes de diversificació curricular en Educació Secundària Obligatòria, durant el període d'implantació anticipada d'aquesta etapa. L'apartat catorze d'aquesta ordre estableix la necessitat que els centres siguen autoritzats per la Direcció General d'Ordenació i Innovació Educativa i Política Lingüística i regula el procediment per a realitzar la sol·licitud pertinent.  
Segons l'ordre esmentada, el procés de sol·licitud per part dels centres per a implantar aquests programes durant el curs 1996/97 comença al mes d'abril de 1996 amb l'enviament de sol·licituds a les direccions territorials de Cultura i Educació, que han de trametre-les, adjuntant l'informe corresponent, abans del 30 de maig a la Direcció General d'Ordenació i Innovació Educativa i Política Lingüística.  
Per tot això, cal establir el procediment per a l'autorització i dictar instruccions per al funcionament durant el curs 1996/97.  
Així doncs, en virtut de la disposició final primera de l'Ordre de 22 d'abril de 1994, que autoritza la Direcció General d'Ordenació i Innovació Educativa a dictar les instruccions oportunes per al correcte desenvolupament i aplicació de l'ordre esmentada, resolc:  
Primer  
En el curs 1996/97 es podran autoritzar programes de diversificació curricular en centres que imparteixen el segon cicle complet d'Educació Secundària Obligatòria, és a dir, en aquells centres que començaren la implantació en el curs 1994/95 o anteriors i que figuren en l'annex I.  
 Es preveuen dos tipus de situacions:  
Centres que sol·liciten per primera vegada l'autorització del programa, bé d'un any o de dos.  
Centres que hagen desenvolupat un programa de diversificació durant el curs 1995/96, autoritzats mitjançant resolució de 30 de juny de 1995 (DOGV del dia 4 de setembre).  
Segon  
Les sol·licituds d'autorització de programes de diversificació, segons el model replegat en l'annex II, hauran de remetre's, amb l'acta de l'acord del Consell Escolar que aprove la petició d'aquest projecte, abans del 30 d'abril de 1996, a les direccions territorials de Cultura i Educació corresponents.  
Els centres que estan desenvolupant un programa de diversificació durant el curs 1995/96 hauran de fer-ho constar en la sol·licitud i aportar, si s'escau, les modificacions previstes en relació amb el programa base que estan desenvolupant.  
Els centres que sol·liciten per primera vegada l'autorització per a un programa de diversificació curricular hauran d'aportar, a més a més, tota aquella documentació que consideren convenient per a justificar la necessitat del desenvolupament del projecte.   
Tercer  
La duració dels programes autoritzats, conforme a l'apartat sisé de l'Ordre de 22 d'abril de 1994, podrà ser d'un o dos cursos acadèmics, depenent de l'edat i de les necessitats i expectatives de l'alumnat per al qual es preveu aquest programa.  
Quart  
El nombre màxim de grups de diversificació que pot sol·licitar un centre d'acord amb el nombre d'alumnat de segon cicle d'Educació Secundària Obligatòria serà el següent:  
 Nombre màxim de grups  
Alumnat total Duració del programa de diversificació  
Menys de 300 1 any 1  
 2 anys 1  
Més de 300 1 any 2  
 2 anys 1  
Cinqué  
El nombre mínim d'alumnat per a constituir un grup en un programa de diversificació curricular serà de 8 i el màxim de 15, conforme a l'apartat nou de la mencionada Ordre de 22 d'abril de 1994.  
Sisé  
El professorat que es proposa per a la docència en un grup de diversificació curricular haurà de tenir experiència docent en l'Educació Secundària Obligatòria i estar destinat amb caràcter definitiu en el centre en el moment de presentar la sol·licitud.  
El perfil del professorat de les àrees específiques (àmbits) i de les optatives d'iniciació professional és el que estableix l'apartat dotze de l'Ordre de 22 d'abril de 1994. Entre ells, per a la inclusió en aquest programa, es prioritzarà el professorat amb experiència en diversificació curricular o coneixement de l'alumnat.  
Seté  
D'acord amb l'apartat cinqué de l'Ordre de 22 d'abril de 1994, en el disseny dels programes de diversificació curricular, la selecció de continguts de les distintes àrees haurà de guardar l'equilibri necessari per a la consecució per part de l'alumnat dels objectius generals de l'etapa.  
D'acord amb el que estableix el projecte curricular del centre, es tindrà en compte la presència equilibrada de les dues llengües oficials segons el disseny particular del programa d'educació bilingüe pel qual haja optat el centre.  
Vuité  
La distribució de l'horari dels programes de diversificació curricular es realitzarà atenent el que disposa en l'apartat 5 de l'Ordre de 22 d'abril de 1994 (DOGV del dia 25 de maig).  
En els centres que inicien el programa de diversificació curricular i durant els dos primers cursos de realització d'aquest, atés el caràcter personalitzat dels continguts recollits en el disseny particular de les àrees específiques o àmbits del programa de diversificació, els horaris lectius del professorat d'àmbit comprendrà les hores de dedicació següents:  
 Profesdor/a de l'àmbit Professor/a de l'àmbit  
 lingüístic/social científico-tecnològic  
Grups ordinaris  
E. Secundària Grups (5 o 6 hores) Grups (5 o 6 hores)  
Grup de diversificació 1 Grupo (5 o 6 hores) 1 Grupo (5 o 6 hores)  
Tutoria 2 hores  
Dedicació al departament d'orientació,  
 a l'alumnat i a l'avanç i  
 aprofundiment en les diferents  
 matèries de l'àmbit 6 hores 6 hores  
3. Per aquells centres que iniciaren la implantació del programa de diversificació en el curs 1994/95, atés que s'ha avançat en l'elaboració dels elements formatius de l'àmbit lingüístic i social i de l'àmbit cientificotecnológic, els horaris lectius del professorat de l'àmbit comprendrà les hores de dedicació següents:  
 Profesdor/a de l'àmbit Professor/a de l'àmbit  
 lingüístic/social científico-tecnològic  
Grups ordinaris  
E. Secundària Grups (5 o 6 hores) Grups (5 o 6 hores)  
Grup de diversificació 1 Grupo (5 o 6 hores) 1 Grupo (5 o 6 hores)  
Tutoria 2 hores  
Dedicació al departament d'orientació,  
 a l'alumnat i a l'avanç i  
 aprofundiment en les diferents  
 matèries de l'àmbit 3 hores 3 hores  
Nové  
En l'assignació de tutories es procurarà, en la mesura possible, que el professorat que impartisca optatives d'oferta específica no tinga tutoria de grups ordinaris, i dedique l'hora lectiva setmanal assignada a tutoria, així com les hores complementàries previstes per als tutors de grups ordinaris, a les tasques assignades en el departament d'orientació.  
 El professorat a què es fa referència en els punts anteriors s'integrarà en el departament d'orientació del centre, adscrit funcionalment a aquest, d'acord amb l'apartat dotze, punt tres de l'Ordre de 22 d'abril de 1994.  
Deu  
La Direcció General d'Ordenació i Innovació Educativa i Política Lingüística prestarà assessorament durant la preparació dels programes de diversificació curricular i durant la seua impartició a aquells centres que el sol·liciten, a fi de garantir l'aplicació efectiva dels programes.  
El resultat de l'aplicació d'aquest programa en cadascun dels centres es recollirà en una memòria específica en què es valoren els resultats obtinguts i s'incloguen els criteris del programa base de diversificació curricular en el centre. Aquesta memòria juntament amb els materials elaborats en el desenvolupament del projecte es posaran a disposició de la Direcció General d'Ordenació i Innovació Educativa i Política Lingüística per a la seua possible utilització en la difusió i millora dels programes de diversificació curricular.  
   
València, 12 de març de 1996.- El director general d'Ordenació i Innovació Educativa i Política Lingüística: Alejandro BaÑares Vázquez.